Αριθ. C 22/10 Επίσημη Εφημερίδα των Ευρωπαϊκών Κοινοτήτων 30. 1.90 
Στο άρθρο 10, η παράγραφος 3 τροποποιείται ως εξής: 
«3. Κατ' εφαρμογή του άρθρου 8 του κανονισμού (ΕΟΚ) αριθ. 2052/88, οι γαλλικές αρχές 
και η Επιτροπή φροντίζουν ώστε οι ενέργειες οι οποίες καλύπτονται από τα κοινοτικά πλαίσια 
στήριξης υπέρ των ΥΔ να υλοποιούνται κατά κύριο λόγο μέσω της εφαρμογής λειτουργικών 
προγραμμάτων, τηρώντας τις αρχές της εταιρικής σχέσης και της προσθετικότητας.» 
Στο άρθρο 11, η παράγραφος 2 τροποποιείται ως εξής: 
«2. Όσον αφορά την περιφερειακή συνεργασία στον εμπορικό τομέα, θα μπορεί να προσ­
λάβει τη μορφή περιφερειακών εμπορικών συμφωνιών βάσει των διατάξεων της συνθήκης. 
Εξάλλου, θα είναι δυνατή η χρηματοδότηση κοινών δράσεων εμπορικής προώθησης στα ΥΔ, τις 
Υπερπόντιες Χώρες και Εδάφη (ΥΧΕ) και τα γειτονικά κράτη Αφρικής, Καραϊβικής και Ειρη­
νικού (κράτη ΑΚΕ), σύμφωνα με τις μεθόδους που εκτίθενται στην παράγραφο 3, κατά τρόπο 
συντονισμένο, στα πλαίσια των αρμοδιοτήτων του κάθε ταμείου και τηρουμένων των κανόνων 
που το διέπουν.» 
Πρόταση απόφασης σχετικά με το καθεστώς που διέπει την εισφορά θαλάσσης στα γαλλικά υπερ­
πόντια διαμερίσματα (') 
COM(89) 677 τελικό 
(Υποβλή&ηκε από την Επιτροπή, συμφωνάμε το άρ&ρο 149 παράγραφος 3 της σννΦήκηςΕΟΚ, στις 
21 Δεκεμβρίου 1989) 
(90/C 22/07) 
ΑΙΤΙΟΛΟΓΙΚΕΣ ΣΚΕΨΕΙΣ 
Η τρίτη αιτιολογική σκέψη τροποποιείται ως εξής: 
«εκτιμώτας ότι, σύμφωνα με την ενδέκατη οδηγία αριθ. 80/368/ΕΟΚ του Συμβουλίου της 26ης 
Μαρτίου 1980 όσον αφορά την εναρμόνιση των νομοθεσιών των κρατών μελών σχετικά με τους 
φόρους κύκλου εργασιών, τα Υπερπόντια Διαμερίσματα (ΥΔ) εξαιρούνται από το πεδίο εφαρ­
μογής της έκτης οδηγίας 77/388/ΕΟΚ σχετικά με το κοινό καθεστώς του φόρου προστιθέμενης 
αξίας·» (διαγράφονται 21 λέξεις). 
Μετά την τρίτη αιτιολογική σκέψη προστίθεται μία νέα αιτιολογική σκέψη: 
«ότι τα ΥΔ επιβάλλουν ειδικό φόρο εφ' όλων των εμπορευμάτων που εισάγονται στο έδαφος 
τους, ο οποίος καλείται «εισφορά θαλάσσης», ανάγεται στο 19ο αιώνα και πλήττει τα επεξερ­
γασμένα και τα ημιεπεξεργασμένα προϊόντα προελεύσεως εξωτερικού, είναι δε παράγων διακρί­
σεων και αποτελεί εμπόδιο στην ελεύθερη κυκλοφορία των προϊόντων » 
Η πρώην τέταρτη αιτιολογική σκέψη τροποποιείται ως εξής: 
«ότι η εισφορά θαλάσσης αποτελεί τη στιγμή αυτή στοιχείο στήριξης των τοπικών κλάδων 
παραγωγής, οι οποίες αντιμετωπίζουν δυσκολίες λόγω του απομακρυσμένου και νησιωτικού 
χαρακτήρα των εν λόγω περιοχών» (διαγράφονται 26 λέξεις). 
Μετά την πρώην τέταρτη αιτιολογική σκέψη προστίθεται μία νέα αιτιολογική σκέψη: 
«ότι η εισφορά αυτή αποτελεί, εξάλλου, σημαντικό μέσο τοπικής αυτονομίας και δημοκρατίας 
του οποίου οι πόροι πρέπει να αποτελούν μέσα οικονομικής και κοινωνικής ανάπτυξης·» 
(') ΕΕ αριθ. C 39 της 16. 2. 1989, σ. 6. 
30.1. 90 Επίσημη Εφημερίδα των Ευρωπαϊκών Κοινοτήτων Αριθ. C 22/11 
Οι πρώην έβδομη, όγδοη και ένατη αιτιολογικές σκέψεις τροποποιούνται ως εξής: 
«ότι, ωστόσο, προκειμένου να καταστεί δυνατή η δημιουργία, η διατήρηση και η ανάπτυξη δρα­
στηριοτήτων στα ΥΔ, είναι σκόπιμο να εξουσιοδοτούνται οι τοπικές αρχές να απαλλάσσουν, εξ 
ολοκλήρου ή εν μέρει, ανάλογα με τις οικονομικές ανάγκες, τις τοπικές δραστηριότητες από την 
εφαρμογή της νέας αυτής εισφοράς θαλάσσης για ορισμένη χρονική περίοδο, η οποία όμως δεν 
είναι δυνατόν να υπερβαίνει καταρχήν τα δέκα έτη · 
ότι, προκειμένου να διασφαλισθεί η πλήρης τήρηση των κανόνων της συνθήκης και ο αναγκαίος 
συντονισμός με τους γενικότερους στόχους που ακολουθεί η Κοινότητα, η Επιτροπή πρέπει να 
μπορεί να αποφαίνεται εντός δύο μηνών, λαμβάνοντας υπόψη το Πρόγραμμα Οικονομικής και 
Κοινωνικής Ανάπτυξης κάθε περιοχής, επί των καθεστώτων φοροαπαλλαγής τα οποία θεσπί­
ζονται από τις περιφερειακές αρχές και σκοπός των οποίων πρέπει να είναι η υποβοήθηση της 
οικονομικής και κοινωνικής ανάπτυξης των περιοχών αυτών, σύμφωνα με το άρθρο 227 παρά­
γραφος 2 της συνθήκης· 
ότι τα εν λόγω καθεστώτα φορολογικών απαλλαγών πρέπει να έχουν προσωρινό χαρακτήρα 
και να λήξουν, καταρχήν, δέκα έτη μετά την αναμόρφωση του καθεστώτος* ότι, συνεπώς, μετά 
τη λήξη της εν λόγω περιόδου, το φορολογικό καθεστώς πρέπει να συμφωνεί πλήρως με τις 
αρχές του άρθρου 95 της συνθήκης, ενώ ταυτόχρονα πρέπει να είναι πάντοτε δυνατό να λαμβά­
νονται μέτρα στήριξης για την επίτευξη των ιδίων στόχων στα πλαίσια των περιφερειακών ενι­
σχύσεων και τηρουμένων των διατάξεων των άρθρων 92, 93 και 94, δεδομένων των κανόνων 
εφαρμογής του ΦΠΑ στα ΥΔ· ότι η Επιτροπή πρόκειται να υποβάλει πριν από τη λήξη της 
δεκαετούς προθεσμίας, έκθεση στο Συμβούλιο όσον αφορά την εφαρμογή του καθεστώτος και 
τις επιπτώσεις του στην ανάπτυξη των ΥΔ, μαζί με τις κατάλληλες προτάσεις*» 
ΑΡΘΡΑ 
Το άρθρο 1 (που περιλαμβάνει το πρώην άρθρο 1 και την παράγραφο 1 του άρθρου 2) αντικαθί­
σταται από το ακόλουθο κείμενο: 
«Το αργότερο έως τις 31 Δεκεμβρίου 1992, οι γαλλικές αρχές λαμβάνουν τα απαραίτητα μέτρα 
ώστε το καθεστώς "εισφοράς θαλάσσης" που ισχύει επί του παρόντος στα Υπερπόντια Διαμερί­
σματα (ΥΔ) να εφαρμόζεται χωρίς διάκριση, σύμφωνα με τις αρχές που προβλέπονται στα 
άρθρα 2 και 3, στα προϊόντα που εισάγονται και στα προϊόντα που παράγονται στα ΥΔ.» 
Στο άρθρο 2: 
— οι παράγραφοι 1 και 2 αντικαθίστανται από τα ακόλουθα κείμενα: 
«1. Τα έσοδα από το φόρο αυτό χρησιμοποιούνται από τις αρμόδιες αρχές κάθε ΥΔ κατά 
τρόπο ώστε να προάγεται όσο το δυνατόν πιο αποτελεσματικά η οικονομική και κοινωνική ανά­
πτυξη κάθε ΥΔ. Η Επιτροπή θα ενημερώνεται το ταχύτερο δυνατό σχετικά με τα μέτρα που 
λαμβάνονται από τις αρμόδιες αρχές για να επιτευχθεί ο στόχος αυτός.» 
«2. Οι αρμόδιες αρχές κάθε ΥΔ καθορίζουν το βασικό φορολογικό συντελεστή. Ο συντελεστής 
αυτός μπορεί να διαφέρει ανάλογα με τις κατηγορίες προϊόντων.» (13 λέξεις διαγράφονται). 
— η παράγραφος 5 διαγράφεται. 
Στο άρθρο 3 πρώτο εδάφιο, η δεύτερη φράση τροποποιείται ως εξής: 
«Στην έκθεση αυτή πρέπει ιδίως να αναλύονται οι επιπτώσεις του εν λόγω συστήματος στην 
κάλυψη της οικονομικής και κοινωνικής καθυστέρησης των ΥΔ — λαμβάνοντας ως κριτήρια το 
ποσοστό ανεργίας, την οικονομική εξάρτηση από το εξωτερικό και το περιφερειακό Ακαθάριστο 
Εθνικό Προϊόν (ΑΕΠ) — στην ελεύθερη κυκλοφορία των προϊόντων στο εσωτερικό της Κοινό­
τητας και στην περιφερειακή συνεργασία μεταξύ των ΥΔ και των γειτόνων τους.»